# What a Wonderful World

What a Wonderful World és una cançó de jazz escrita per Bob Thiele i George David Weiss. Va ser estrenada per Louis Armstrong i editada per primera vegada en un disc senzill a principis de la tardor de 1967. Pretenia ser un antídot al clima polític i racial de la dècada de 1960; fou escrita especialment per a Louis Armstrong, que li va imprimir un atractiu especial.
La cançó descriu l'admiració del cantant per les coses senzilles del dia a dia, i manté un to optimista amb l'esperança en el futur, incloent una referència als nadons que neixen al món amb molt per veure i saber. Inicialment, no va ser un èxit als Estats Units, on va vendre menys de 1000 còpies, però sí que va aconseguir un millor recepció en el Regne Unit, fins a aconseguir el primer lloc de vendes el 1968.
La difusió mundial de la cançó va tenir lloc a partir de la seva inclusió el 1987 en la banda sonora de la pel·lícula Good Morning, Vietnam, dirigida per Barry Levinson i protagonitzada per Robin Williams. Posteriorment ha aparegut altres films entre els quals cal destacar Dotze micos (1995), Coneixes a Joe Black? (1998) –com a tema principal–, el documental Bowling for Columbine (2002), en la seqüència que mostra les agressions imperialistes comeses per Estats Units durant la segona meitat del segle xx, i Madagascar (2005). També va ser la banda sonora inicial dels primers cinc episodis de la sèrie nord-americana Coses de casa (1989-1997).
Va ser una de les cançons que van formar part de la llista de cançons inadequades segons Clear Channel Communications després dels atemptats de l'11 de setembre de 2001.

## Principals interpretacions

* 1967 Louis Armstrong: versió original amb més d'un milió de còpies venudes.
* 1968 Engelbert Humperdinck en el seu tercer long play de Decca titulat A Man Without Love (adaptació i introducció a Anglaterra i Europa).
* 1970 Louis Armstrong amb l'orquestra d'Oliver Nelson; inclou una introducció parlada.
* 1981 The Kelly Family en el seu àlbum Wonderful World!
* 1993 Israel Kamakawiwoʻole en el seu àlbum Facing Future en un mescla al costat de "Over the rainbow".
* 1995 Tokyo Ska Paradise Orchestra, amb Misty Oldland en el seu àlbum Grand Prix.
* 1995 Natalie Col·le amb Plácido Domingo i Josep Carreras en el seu àlbum de Nadal en viu A Celebration of Christmas Live From Vienna.
* 1999 Anne Murray en el seu àlbum What a Wonderful World, que va vendre més de 2.500.000 còpies.
* 1999 Brandon Fields en el seu àlbum Fields & Strings.
* 2001 Vince Clarke descàrrega digital, a duo amb el seu germà Mick Martin.
* 2001 Michael Bublé en el seu àlbum Babalu.
* 2001 Donna Burke en el àlbumVandread: Original OVA Soundtrack 1 / Yasunori Iwasaki, Various Artists, com a part de la banda sonora de l'animi Vandread.
* 2002 Tony Bennett en l'àlbum A Wonderful World.
* 2002 Joey Ramone en l'àlbum Don't Worry About Me.
* 2003 B.B. King en el seu àlbum Reflections.
* 2003 Sarah Brightman en el seu àlbum Harem.
* 2003 Nicky Rubin en el seu àlbum Radio Silence.
* 2004 Rod Stewart i Stevie Wonder.
* 2004 Céline Dion en el seu àlbum A New Day... Live in Las Vegas.
* 2004 Eva Cassidy en el seu àlbum Wonderful World.
* 2007 Mika Nakashima en el seu àlbum YES.
* 2006 Karamelo Santo en el seu àlbum La gente de arriba.
* 2006 Helmut Lotti en el seu àlbum The Crooners.
* 2007 Keane en el seu àlbum Little broken words.
* 2007 Angels & Airwaves.
* 2007 Roupa Nova en el seu àlbum Natal todo dia.
* 2007 Tragicomi-K grava una adaptació lliure en castellà anomenada "Mundo de amor" composta per José Riaza per a l'àlbum La ley de la naturaleza.
* 2008 Luddi Ethos.
* 2008 Katie Melua amb Eva Cassidy en el seu àlbum The Katie Melua Collection.
* 2008 Ministry en el seu àlbum Cover Up.
* 2008 El Froncysyllte Male Voice Choir en el seu àlbum Voices Of The Valley: Home.
* 2009 Bob Sinclar en el seu àlbum Born in 69, on la veu de Ron Carroll i la col·laboració del DJ Axwell.
* 2011 Rod Stewart inclou aquesta cançó en la seva recopilació de cançons anomenada "The Best of the Great American Songbook".
* La banda uruguaiana No Te Va Gustar toca una versió instrumental d'aquesta cançó en els seus concerts.
* 2011 El cantautor mexicà Kalimba Marichal inclou aquesta cançó com l'últim tema de "Homenaje a las Grandes Canciones Vol. II".
* 2011 Dancing Mood en el seu disc Non Stop Vol. 1.
* 2015 Libera en el seu àlbum Angels Sing: Libera in America, i llançada com a senzill el 4 de febrer de 2015.
* 2018 Il Divo versiona la cançó en espanyol, titulada Que bonito es vivir, inclosa en el disc Timeless publicat en 2018.

## Referències

* ↑ «What A Wonderful World». The Pop History Dig. [Consulta: 21 abril 2013].
* ↑ «Ricky Riccardi: Video Pops What a Wonderful World": The First Fifty Years». [Consulta: 4 agost 2018].
* ↑ Black, Johnny. Singles: Six Decades of Hot Hits & Classic Cuts. Thunder Bay Press, 2006, p. 97. ISBN 978-1592236510.
* ↑ Rice, Jo. The Guinness Book of 500 Number One Hits. 1st. Enfield, Middlesex: Guinness Superlatives Ltd, 1982, p. 117. ISBN 0-85112-250-7.
* ↑ «La música del 11-S: homenajes y canciones prohibidas». Revista GQ.
* ↑ Grein, Paul. «Chart Watch Extra: Songs From The Last Century». Nielsen Business Media. Yahoo! Music, 24-09-2010. [Consulta: 22 març 2012].
* ↑ «Rod Stewart - Chart history». Billboard. Arxivat de l'original el 2016-03-26. [Consulta: 3 agost 2016].
* 1 2 «Katie Melua page». [Consulta: 9 juliol 2018].
* ↑ «iTunes - Music - Libera». iTunes. [Consulta: 15 juliol 2015].

## Enllaços externs

* Lletra en The lyrics library Arxivat 2019-04-28 a Wayback Machine.
* Louis Armstrong interpreta What a Wonderful World (YouTube)
* La versió de Tony Bennett
* Barrueco & Balles Music interpreten What a Wonderful